महाबलिपुरम
महाबलिपुरम के तट मन्दिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं। इसे महाबलीपुरम का रथ मंदिर भी कहते है। इसका निर्माण नरसिंह बर्मन प्रथम ने कराया था। प्रांरभ में इस शहर को "मामल्लपुरम" कहा जाता था।
धर्मराय स्वामी मंदिर
यह मंदिर पश्चिमी गंग वंश, पल्लव वंश एवं विजयनगर साम्राज्य की इमारतों की स्थापत्य विशेषताओं को प्रदर्शित करता है। यह मंदिर अनुमानतः 800 सालों से अधिक पुराना है। इस मंदिर का इतिहास केम्पेगोडा प्रथम द्वारा बैंगलोर की स्थापना से भी अधिक प्राचीन है। मंदिर द्रविड़ स्थापत्य शैली में बनाया गया है, जिसमें एक गोपुरम और एक अलंकृत स्मारक प्रवेश द्वार है। यहाँ पूजा की जाने वाली देवताओं की मूर्तियों में धर्मराय, कृष्ण, अर्जुन, द्रौपदी, नकुल, सहदेव और भीम की मूर्तियाँ शामिल हैं। यहाँ प्रसिद्ध करगा त्योहार मार्च और अप्रैल के महीनों के दौरान मनाया जाता है।